IZUZETNO LOŠA FORMA! Pavkov već 470 minuta bez gola - Crvena zvezda info\nIZUZETNO LOŠA FORMA! Pavkov već 470 minuta bez gola\nSnažni napadač bez gola 470 minuta, diskretan i u igri u polju\nŽivot Milana Pavkova u Crvenoj zvezdi je četvorogodišnja vrteška. Između totalne euforije, izazvene golovima Liverpulu, Kopenhagenu i Klužu, do totalne apatije čiji novi čin gorostas iz Begeča preživljava ovog proleća.\nNe ide norveškom centarforu Ohiju posle briljantnog početka, ali je Dejan Stanković ostao i bez vidljivog učinka Milana Pavkova u prolećnim bitkama za šampionsku titulu.\nPočetak drugog dela takmičarske godine je bio impresivan. Pogodio je Pavkov na premijeri protiv Čukaričkog, potom Crvenu zvezdu održao u šampionskoj trci trzajem glavom u Novom Sadu protiv Proletera, pogodio je i u Gornjem Milanovcu kada je bilo jako teško.\nBili su to dani verovanja da junak brojnih evropskih utakmica može Crvenoj zvezdi da ponudi kontinuitet, posebno što je imao lepu minutažu u sistemu Dejana Stankovića.\nAli, nakon što je postigao gol protiv Metalca, Milan Pavkov kao da je priključen na najopasniji rolekkoster. Počeo je nezaustavljivo da pada, bez naznaka da će u dogledno vreme podići formu potrebnu za finiš borbe za duplu krunu.\nProtiv Čukaričkog, promašivši dve šanse, Zvezdina devetka je zaokružila krizan period. Bez gola – što je manji problem. Ali i sa vrlo diskretnom ulogom u polju, što se odmah reflektovalo i na igru Crvene zvezde.\nIgrački opus i karakter Milana Pavkova su vrlo čudne kategorije. Kada niko od njega ništa ne očekuje – on zablista. Kada klub odluči da mu ukaže poverenje, Pavkov – razočara.\nKroz različite faze prolazio je aktuelni trener Dejan Stanković sa Milanom Pavkovom, kao i prethodni šef stručnog štaba Vladan Milojević koji nije mogao do kraja da probudi profesionalnu crtu igrača sposobnog da na mahove šokira fudbalsku Evropu. Shvatio je to kao lični izazov, ali negde i lični neuspeh, jer je znao da Pavkov u izvornom obliku predstavlja blago. Baš kao i Dejan Stanković.\nMeđutim, jasno je svima da kada god izađe iz kože džokera ili alternativnog napadača, Milan Pavkov ne liči na sebe. Govor brojki je neumoljiv:\nZvezdina devetka nije postigla pogodak od 14. marta i susreta protiv Metalca. Od tada je dobio poverenje Dejana Stankovića u sudarima sa Glazgov Rendžersom, niškog i kragujevačkog Radničkog, Partizana, TSC-a (dva puta) i Čukaričkog. I za nešto više od 470 minuta fudbala nije uspeo da postigne pogodak. Najvredniji potez bio je iznuđen jedanesterac u Kupu Srbije protiv tima iz Bačke Topole.\nSkupio je Milan Pavkov solidan broj ozbiljnih promašaja. Sve je počelo u beogradskom duelu sa Glazgov Rendžersom kada je u prvom poluvremenu slabo šutirao u zicer situaciji, potom nije stigao da isprati asistenciju Ohija i loptu ćušne u praznu mrežu. Nije mu se dalko ni protiv Čukaričkog kada je cimnuo glavom i pogodio stativu.\nAli u svim nabrojanim mečevima Crvena zvezda u Milanu Pavkovu nije dobila sigurnog štiha za direktnu igru i alternativni način da dizanjem lopte napravi problem rivalu.\nBilo je u njegovoj igri opasne doze pasivnosti i melanholije, zaštitnog znaka nekog ranijeg perioda kada je Milan Pavkov bio možda i nepravdeno zapostavljen. Primera radi na poslednja šest prvenstvena duela, Milan Pavkov je imao prosečno 3,52 ofanzivne akcije. Od toga mizernih 0, 47 uspešnih što se može videti i na specijalizovanoj fudbalskoj platformi comparisonator.\nDobijao je prosečno pet od 12 vazdušnih duela, i zabeležio još jedan porozan podatak – tokom druge polovine marta i u aprilu Milan Pavkov nije imao nijedan uspešan dribling.\nUkupno ove sezone Milan Pavkov je postigao 12 golova i daleko je od svojih najboljih brojki i kada je reč o osnovnoj statistici. Moraće da Dejan Stanković pronađe ključ, posebno što je pod velikim upitnikom i Ohi.https://www.youtube.com/embed/291b2SIC0rw?showinfo=0\nAli buđenje Milana Pavkova je jako složena operacija, ozbiljan trenerski zadatak sa više nepoznatih. Posebno, što se dugo priča o njegovoj prodaji.\nCrvena zvezda je zimus odbila ponudu Malmea (oko milion evra), jer su ljudi iz Ljutice Bogdana znali da im je Milan Pavkov potreban za šampionsku trku. Ugradio se visoki napadač u potencijalno veliki uspeh sa tri prolećna kola, ali kao da je odbio da ponovo pritisne dugme za resetovanje. Kao leta prošle godine kada je posle potpisivanja novog ugovora, spasio ambicije jednog kluba i Dejana Stankovića impresivnim izdanjem u dvomeču protiv Kluža.\nAli to vreme je odavno prošlo. Svež je utisak sa 167. večitog derbija i sa duela sa Čukaričkog. Odigrao je na granici pristojnog. I nastavio svoju višegodišnju borbu. Nekada u apatiji, nekada u euforiji.


Radi sa pojedincem kao celokupnim bićem – uvek uključuje više od racionalnog, svesnog dela uma.\nKada smo prvi put naišli na Novi Kod NLP-a, bilo je očigledno da je mnogo napredniji u poređenju sa Klasičnim Kodom. Nije bilo nikakvog naprezanja mozga koji je ponekad išao sa Klasičnim kodom. Sa Novim Kodom NLP-a promena se često dešava spontano, pa izgleda kao da veći imate to što vam treba (ponašanje, osobinu), a novi način funkcionisanja je često više autentično izražavanje onoga što osoba zaista jeste, ne samo svesno izabrano novo surogat ponašanje.\nOno što sledi su neke od tipičnih dobrobiti koje dobijate kao rezultat učenja Novog Koda NLP:\nNLP & Coaching Obuke u Nišu i Beogradu\nVeliko nam je zadovoljstvo da vas obavestimo da je u toku je upis za sledeće obuke u Nišu i Beogradu – NLP Praktičar; NLP Master Praktičar; Momentum Method Coach – Kilogrami dole Samopouzdanje Gore! Obuke počinju sredinom oktobra. Ako gorite od želje kako da se priključite elitnoj Momentum ekipi i od svog života, a i tela napravite remek delo, dobro ste nam došli! Obuke vode Lidija Marković Rosati – Međunarodni NLP Trener, Globalni Transformacioni Lider i bestseling autor knjige – Dobijam i Dok Gubim; i Thomas Bjorge – Međunarodni NLP Trener, NLP & VR Inovator i ko-kreator Momentum Metode.\nInformacije na info@momentum-strategies.com


Smith RASCAL, dečije skijaške naočare, bela | Intersport\nBela / M006787KD\nSmith Rascal su dečije skijaške naočare atraktivnih boja sa aktivnim sistemom ventilacije i odličnim sistemom prianjanja. Osim toga imaju Anti-fog stakla, koja sprečavanju zamagljivanje i imaju hipoalergenu penu za osećaj svežine.\nNaočare atraktivnih boja\nAktivni sistem ventilacije\nKako vam se čini... Smith RASCAL, dečije skijaške naočare, bela


Požar u zatvoru u Venecueli, najmanje 68 mrtvih (foto)\nA. J. 29. marta 2018. 08:14\nU požaru koji je izbio u policijskoj stanici stradalo je 68 osoba, saopštio je danas venecuelanski državni tužilac.\nDržavni tužilac Tarek Vilijam Sab napisao je na svom Tviteru da je požar izbio u delu stanice u kojem se nalaze zatvorske ćelije, kao i da su imenovana četiri tužitelja koji treba da utvrde šta se dogodilo u policijskoj upravi u Valensiji, gradu udaljenom 160 kilometara zapadno od Karakasa, prenosi AP.\nLokalne vlasti potvrdile su ranije da je bilo smrtnih slučajeva i da se radi na tome da se utvrdi tačan broj.\nRođaci zatvorenika, koji su se okupili ispred stanice i koji su zahtevali informaciju o tome da li su njihovi rođaci preživeli, sukobili su se sa policijom koja je upotrebila suzavac kako bi ih rasterala.\nNevladina organizacija „Prozor do slobode“ koja se bavi nadgledanjem uslova u zatvorima u Venecueli, saopštila je da je požar izbio nakon što je jedan od pritvorenika pucao policajcu u nogu, i da se brzo proširio po zatvorskim ćelijama.\nZbog toga su spasioci morali da sruše ceo zid kako bi oslobodili neke od zatvorenika.\nDržavni zvaničnik Hesus Santander saopštilo je da će zbog ovog događaja u provinciji Karanobo biti proglašen dan žalosti, prenosi agencija Rojters.\nOn je dodao i da je policajac koji je upucan u nogu u stabilnom stanju, kao i da su vatrogasci uspeli da ugase požar.\nKako se navodi, u zatvorima u Venecueli često dolazi do sukoba između zatvorenika i policajaca, a mnogi zatvorenici imaju oružje i drogu koju im unose korumpirani članovi obezbeđenja.


Banjaluka – Odvoz smeća skuplji za dva feninga po metru kvadratnom stambenog prostora | BL Portal\n30. Maja 2019. 17:10\nSkupština grada Banjaluka najvjerovatnije će prihvatiti zahtjev „Čistoće“ za poskupljenjem odvoza smeća iz domaćinstava, ali ne 29 odsto, koliko je traženo, nego za oko 19 odsto.\nPo ovom, odvoz smeća bi poskupio za dva feninga po metru kvadratnom stambenog prostora, odnosno 1,4 KM za prosječan stan od 60 kvadratnih metara.\nZauzvrat, „Čistoća“ će biti obavezana na češći odvoz smeća i povećanje broja ljudstva koji radi na održavanju gradske higijene.\nOvo je saopšteno poslije današnje sjednice Kolegijuma Skupštine grada, na kojoj je razmatran dnevni red za predstojeću sjednicu gradskog parlamenta, koja je zakazana za 12. juni.\n„Čistoća“ je ranije podnijela zahtjev za poskupljenjem usluga odvoza smeća, argumentujući taj zahtjev poskupljenjem energenata, ali i povećanjem plata radnicima i povećanoj količni otpada.\n– Ove godine su opet tražili da se cijena poveća za 29 odsto. Naše kalkulacije su, međutim, pokazale da ima argumenata za poskupljenje od 19 odsto. Radi se o promjeni i porastu ulaznih parametara koji dovode do kalkulisanja cijene čistoće – kazao je gradonačelnik Radojičić.\nOn je precizirao da se radi o promjeni cijena energenata u odnosu na prošli period kada je povećana, i naročito povećanje cijene radne snage i potrebi angažovanja dodatnog ljudstva i stalno povećanje količine otpada koja se odvozi.\nU pripremi sjednice, saopšteno je i da je Banjaluka trenutno najmanje zadužena u poslednjih 10 godina. Po posljednjim podacima, ukupan dug je sa 118 miliona KM u posljesdnjih nekoliko mjeseci smanjen je na 115 miliona KM.\n– I po zakonskim parametrima i po stvarnom stepenu opterećenja, Banjaluka ne predstavlja visoko zaduženu lokalnu zajednicu – pojasnio je Radojičić.\nJedna od značajnih tačka dnevnog reda naredne sjednice jeste rješavanje imovinskih odnosa na jednoj kući koja ometa proširenje saobraćajnice u Obilićevu, odnosno na ukrštanju ulica Braće Jugovića i Pionirske.\n– Rješavanjem imovinskih odnosa i uklanjanjem ovog objekta, otvoriće se sasvim drugi režim saobraćaja u Obilićevu. Do sada nije mogao da se presmjeri ni autobuski ni da se rastereti uopšte saobraćaj u ovom naselju – istakao je gradonačelnik.\nPredsjednik Skupštine:Odbornici obaviješteni o ispravnosti vode za piće\nPredsjednik Skupštine grada Zoran Talić, istakao je da je ranije zatražio od Vodovoda Banja Luka informaciju o ispravnost vode za piće zbog „mrlje“ koja se pojavila u Vrbasu, te da je isti dan dostavljen odgovor Vodovoda svim odbornicima da je voda ispravna za piće kako bi se otklonile sve špekulacije. Takođe, napomenuo je da je od odjeljenja za inspekcijske poslove zatražio i informaciju o stanju u Incelu, odnosno, koje su to aktivnosti poduzete i koji su dalji koraci kada je u pitanju zagađenje zemljišta.\n– Ono što je bitno jeste da smo se dogovorili da gradonačelnik zajedno sa timom koji provodi određene aktivnosti na terenu kada je u pitanju taj lokalitet, da se do početka 33. sjednice Skupštine grada dostavi informacija šta se sad radi u Incelu, kakve su aktivnosti preduzete i koliki je stepen zagađenja, kako bi informisali naše odbornike i sugrađane. Takođe predložio sam i da se blagovremeno obavještavaju građani o svim aktivnostima a treće je naravno da se uključe i republičke vlasti još više pogotovo u ovome dijelu koji se odnosi na zbrinjavanje tog zemljišta kada se utvrdi koji je to stepen zagađenja. Sigurno je da će se morati rješavati finansijski jer će iziskivati određena finansijska sredstva i mislim da na taj način pokazujemo da smo zainteresovani da se taj problem što prije riješi u Banjaluci – rekao je Talić.\nDemanti iz ЈP “Aerodromi Republike Srpske”: Ništa od leta Banjaluka – Teheran


Mada da li primenjujemo baš sva pravila?\nAko doručak nije onakakv kakav bi trebalo da bude dan će nam biti naporan, a ako se to ponavlja iz dana u dan dovešće i do viška kilograma.\nIstraživanja pokazuju da doručak pomaže u poboljšanju metabolizma pa je najbolje da doručkujete pola sata do sat vremena nakon buđenja. To osigurava da se ne osećate tako izgladnelo kasnije, tokom dana i da ne napravite loše izbore za ručak i večeru.